1993R2131 — LT — 03.04.2007 — 009.001

Šis dokumentas yra skirtas tik informacijai, ir institucijos nėra teisiškai atsakingos už jo turinį

iš dalies keičiamas:

▼B

KOMISIJOS REGLAMENTAS (EEB) Nr. 2131/93

1993 m. liepos 28 d.

nustatantis intervencinių agentūrų turimų grūdų pardavimo tvarką ir sąlygas

1 straipsnis

1. Intervencinių agentūrų supirkti grūdai Reglamento (EEB) Nr. 1766/92 4 straipsnyje nustatyta tvarka teikiami pardavimui konkurso būdu, o perparduodant Bendrijos rinkoje – viešo aukciono tvarka.

▼M10

2. Šiame reglamente „konkursas“ – tai suinteresuotoms šalims organizuojamas konkursas teikti paraiškas, po kurio atrenkami palankiausius iš visų šio reglamento nuostatas atitinkančių pasiūlymų pateikę paraiškų pateikėjai, ir kai pasiūlyta kaina yra bent jau lygi mažiausiai pardavimo kainai, kurią Komisija nustatė remdamasi 10 straipsnio 2 dalimi, ir su kuriais sudaroma sutartis dėl kiekvienos siuntos.

▼B

I DALIS

Pardavimas Bendrijos rinkoje

2 straipsnis

1. Sprendimai skelbti konkursus priimami Reglamento (EEB) Nr. 1766/92 23 straipsnyje nustatyta tvarka. Šiuose sprendimuose turi būti nustatyti:

Apie pirmoje pastraipoje minėtus sprendimus informuojamos visos suinteresuotos šalys juos paskelbiant Europos Bendrijų oficialiajame leidinyje.

▼M10

Turi praeiti ne mažiau kaip 6 dienos po tokio paskelbimo dienos iki pirmojo termino teikti pasiūlymus pabaigos.

▼B

2. Šio straipsnio 1 dalis netaikoma konkursams dėl mažesnio nei ►M6 5 000 tonų ◄ grūdų kiekio.

▼M10

3 straipsnis

Intervencinės agentūros parengia 12 straipsnio nuostatas atitinkančius kvietimus dalyvauti konkurse ir juos paskelbia.

▼B

4 straipsnis

Kaip numatyta 2 straipsnyje, konkursai gali būti rengiami specialioms paskirtims ir (arba) paskirties vietoms.

▼M8

5 straipsnis

1. Grūdų perpardavimo Bendrijos rinkoje pasiūlymas pateikiamas atsižvelgiant į faktinę pasiūlyme nurodytos partijos kokybę. Taikomos tokios papildomos sąlygos:

a) jeigu kukurūzai ir sorgas perparduodami per pirmus tris prekybos metų mėnesius, o paprastieji kviečiai, kietieji kviečiai, rugiai ir miežiai per pirmuosius du prekybos metų mėnesius, konkurso laimėtojų siūloma kaina turėtų būti bent jau lygi intervencinei kainai, buvusiai ankstesnių prekybos metų vienuoliktąjį mėnesį, pridėjus tiems prekybos metams nustatytą vieno mėnesio padidėjimą;

Konkurso laimėtojų pasiūlyta mažiausia pardavimo kaina neturi trikdyti grūdų rinkų ir turi būti bent jau lygi rinkoje saugojimo vietoje užregistruotai kainai už tokią pačią kokybę ir tipinį kiekį, arba, jeigu tokios nėra, jai artimiausioje rinkoje, atsižvelgiant į transporto išlaidas.

2. Nukrypstant nuo pirmosios pastraipos, grūdai Bendrijos rinkoje specialaus konkurso tvarka gali būti parduodami tam, kad jie būtų perdirbti į biodegalų gamybai Bendrijoje skirtą bioetanolį, jei tai nesukelia grėsmės tradicinių maisto rinkų aprūpinimui. Tokiu atveju mažiausia pardavimo kaina turi būti bent jau lygi į bioetanolį ar į kitas atsinaujinančių degalų rūšis perdirbti skirtų produktų rinkoje užregistruotai kainai už tokią pačią kokybę ir tipinį kiekį, atsižvelgiant į transporto išlaidas.

3. Jeigu per prekybos metus paaiškėtų, kad yra trikdomas bendras rinkų organizavimo veikimas, visų pirma dėl sunkumų parduoti grūdus pirmoje pastraipoje nurodytomis kainomis arba, jei susiklosto išimtinės aplinkybės, grūdai Bendrijos rinkoje gali būti parduodami specialaus konkurso tvarka ypatingomis sąlygomis ir pagal Reglamento (EB) Nr. 1784/2003 25 straipsnyje numatytas procedūras nustatytomis kainomis.;

▼B

6 straipsnis

Antrą mėnesį po to, kai konkursas baigėsi, atitinkamos valstybės narės informuoja Komisiją apie konkurso rezultatus, pirmiausia nurodydamos skirtingų siuntų vidutinę pardavimo kainą ir parduotus kiekius.

II DALIS

Pardavimas eksportui

7 straipsnis

1. Sprendimai skelbti konkursus priimami Reglamento (EEB) Nr. 1766/92 23 straipsnyje nustatyta tvarka. Tokiuose sprendimuose pirmiausia nustatomi:

▼M6 —————

▼B

Apie pirmoje pastraipoje minėtus sprendimus informuojamos visos suinteresuotos šalys juos pakartotinai paskelbiant Europos Bendrijų oficialiajame leidinyje.

▼M10

Turi praeiti ne mažiau kaip 6 dienos po tokio paskelbimo dienos iki pirmojo termino teikti pasiūlymus pabaigos.

▼B

2. 12 straipsnyje numatytuose kvietimuose dalyvauti konkurse intervencinės agentūros nurodo kiekvienos siuntos išvežimo uostą ar vietą, kuriai pasiekti reikia mažiausiai transporto išlaidų ir kurioje yra tinkamos techninės konkurso būdu parduotinų grūdų eksportavimo galimybės.

Intervencinė agentūra, atsižvelgdama į eksportuotų grūdų kiekį, kompensuoja konkurso laimėtojui mažiausias transporto išlaidas, pervežant iš saugojimo vietos iki jų pakrovimo vietos pirmoje pastraipoje minėto išvežimo uosto ar išvežimo vietos. Tam tikrais konkrečiais atvejais, atsižvelgus į 1 dalyje numatytą tvarką, gali būti priimtas sprendimas, pagal kurį intervencinės agentūros įsipareigoja pervežti grūdus tomis pačiomis sąlygomis.

▼M7

2a. Jei valstybėje narėje nėra jūros uosto, remiantis 1 dalyje nustatyta tvarka gali būti nuspręsta nukrypti nuo 2 dalies nuostatų ir, eksportavimo iš jūros uosto atveju, numatyti mažiausių pervežimo iš saugojimo vietos iki tikrosios išvežimo vietos išlaidų finansavimą, neviršijant pranešime apie konkursą nurodytų sumų.

▼M9

Šioje dalyje Kroatijos uostai Rijeka ir Splitas gali būti laikomi išvežimo vietomis.

▼B

3. Nuolatinių konkursų atveju intervencinės agentūros nustato kiekvieno konkretaus konkurso pasiūlymų pateikimo terminus.

8 straipsnis

1. Pasiūlymai:

2. Nepažeidžiant 13 straipsnio 2 dalies, pasiūlymai galioja tik tuo atveju, jeigu prie jų pridedama eksporto licencijos paraiška ir paraiška dėl išankstinio eksporto grąžinamosios išmokos arba mokesčio už atitinkamą paskirties vietą nustatymo. Visos šalys, kurioms taikoma ta pati eksporto grąžinamosios išmokos arba mokesčio norma, laikomos viena paskirties vieta.

9 straipsnis

Nepaisant Komisijos reglamento (EEB) Nr. 3719/88 ( 6 ) 21 straipsnio 1 dalies nuostatų, pagal šį reglamentą išduotos eksporto licencijos, nustatant jų galiojimo terminą, laikytinos išduotomis pasiūlymų pateikimo termino dieną.

▼M10

10 straipsnis

1. Pasibaigus kiekvienam pasiūlymų pateikimo laikotarpiui, atitinkama valstybė narė pateikia Komisijai pasiūlymų sąrašą nenurodydama pareiškėjų, kiekvienu atveju pirmiausia nurodydama siuntos numerį, siūlomą kiekį, siūlomą kainą ir jai taikytinus padidinimus ir sumažinimus.

2. Reglamento (EB) Nr. 1784/2003 25 straipsnio 2 dalyje nustatyta tvarka Komisija nustato mažiausią pardavimo kainą arba nusprendžia nesiimti jokių veiksmų dėl gautų pasiūlymų.

3. Konkursų eksportui atveju mažiausia kaina nustatoma tokio dydžio, kuris nekenkia kitoms eksporto operacijoms.

▼B

11 straipsnis

Kai 8 straipsnio 2 dalyje nustatyta tvarka konkurso laimėtojo paduota eksporto licencijos paraiška grindžiama Reglamento (EEB) Nr. 3719/88 44 straipsniu, intervencinė agentūra panaikina sutartį dėl tų kiekių, kuriems licencija pagal tą straipsnį nebuvo išduota.

III DALIS

Bendrosios ir baigiamosios nuostatos

▼M10

12 straipsnis

1. Ne vėliau kaip prieš keturias dienas iki pirmojo termino teikti pasiūlymus pabaigos intervencinės agentūros paskelbia kvietimą dalyvauti konkurse, kur apibrėžia:

2. Intervencinės agentūros užtikrina, kad pranešimas apie konkursą būtų paskelbtas viešai, visų pirma iškabindamos jį savo būstinėje ir paskelbdamos savo arba kompetentingos ministerijos interneto svetainėse. Nuolatinių konkursų atveju skelbimuose jos nurodo kiekvieno konkretaus konkurso pasiūlymų pateikimo galutinį terminą.

3. Pranešime apie konkursą yra nustatyti mažiausi kiekiai, dėl kurių turi būti teikiami pasiūlymai.

4. Pranešimas apie konkursą ir visi jo daliniai pakeitimai Komisijai pateikiami iki pasibaigiant pirmajam pasiūlymų pateikimo terminui.

▼M8

12a straipsnis

Valstybės narės ne vėliau kaip kiekvieno trečiadienio 12 val. (Briuselio laiku) elektroniniu būdu perduoda visų Reglamento (EB) Nr. 1784/2003 5 straipsnio 1 dalyje nurodytų grūdų rūšių reprezentacines rinkos kainas už toną, išreikštas nacionaline valiuta. Kainos turi būti nustatomos reguliariai, nepriklausomai ir skaidriai.

Valstybės narės visų pirma nurodo kiekvienos grūdų rūšies kokybę, pardavimo etapą ir vertinimo vietą.;

▼B

13 straipsnis

▼M8 —————

▼B

2. Eksportui numatytų pardavimų atveju pasiūlymai rengiami atsižvelgiant į faktinę siuntos, dėl kurios skelbiamas konkursas, kokybę.

3. Eksportui numatytų pardavimų atveju gali būti numatyta galimybė nepriimti pasiūlymų, paduotų Reglamento (EEB) 3719/88 44 straipsnyje nustatyta tvarka.

4. Paduotų pasiūlymų negalima nei taisyti, nei atsiimti.

▼M6

Pasiūlymai galioja tik tuo atveju, jeigu prie jų yra pridėtas įrodymas, kad konkurso dalyvis pateikė 5 eurų už toną užstatą.

▼B

14 straipsnis

Intervencinės agentūros imasi visų priemonių, būtinų, kad prieš pateikdamos savo pasiūlymus suinteresuotos šalys galėtų patikrinti konkurso būdu parduotinų grūdų kokybę.

15 straipsnis

Intervencinės agentūros nedelsdamos informuoja visus konkurso dalyvius apie konkurso rezultatus. Per tris darbo dienas nuo minėto pranešimo dienos konkurso laimėtojams registruotu laišku arba rašytine telekomunikacijos ryšio priemone jos nusiunčia pranešimus apie sutarties sudarymą.

16 straipsnis

Konkurso laimėtojai sumoka už grūdus prieš juos pasiimdami, o ilgiausiai per mėnesį nuo tos dienos, kai jiems buvo įteiktas 15 straipsnyje minėtas pranešimas. Jie prisiima visą riziką ir grūdų, nepasiimtų per apmokėjimui skirtą laiką, saugojimo išlaidas.

Sudarytoje sutartyje nurodyti, tačiau per nustatytą apmokėjimo laiką nepasiimti grūdai visuomet laikomi pasiimtais pasibaigus tam terminui. Tuo atveju, jei grūdai parduodami vidaus rinkoje, pasiūlyta kaina pakoreguojama pagal kvietime dalyvauti konkurse apibrėžtus kokybės ypatumus.

Jei numatyta parduoti eksportui, į mokėtiną kainą įeina pasiūlyme nurodyta kaina, papildomai priskaičiuojant vieno mėnesio kainos padidėjimą, kai išvežama po mėnesio nuo sutarties sudarymo.

Konkurso laimėtojui nesumokėjus už grūdus per pirmoje pastraipoje nustatytą laikotarpį, intervencinės agentūros panaikina sutartį tam grūdų kiekiui, už kurį nebuvo sumokėta.

17 straipsnis

1. Šiame reglamente minimi užstatai pateikiami Komisijos reglamento (EEB) Nr. 2220/85 ( 7 ) II dalyje nustatyta tvarka.

2. 13 straipsnio 4 dalyje numatytas užstatas grąžinamas už tuos grūdų kiekius:

▼M7

3. 2 dalies antroje įtraukoje numatytas užstatas grąžinamas už tuos kiekius, dėl kurių:

▼B

4. 13 straipsnio 4 dalyje numatytas užstatas negrąžinamas už tuos kiekius, už kuriuos:

5. Išskyrus force majeure atvejus, 2 dalies antroje įtraukoje numatytas užstatas negrąžinamas už tuos grūdų kiekius, dėl kurių 3 dalies antroje įtraukoje minėtas įrodymas buvo pateiktas per Reglamento (EEB) Nr. 3665/87 47 straipsnyje nustatytą laikotarpį.

▼M2

17a straipsnis

Nepaisant Reglamento (EEB) Nr. 3665/87 18 straipsnio ir tais atvejais kai:

norint gauti grąžinamąją išmoką, įrodymo apie muitinės formalumų sutvarkymą prieš išleidžiant vartojimui nereikia, jei veiklos vykdytojas pateikia įrodymą, kad mažiausiai 1500 tonų grūdų produktų iš Bendrijos muitų teritorijos buvo išvežti jūrų transportu.

▼M9

Vienu iš priede nurodytų kompetentingos institucijos patvirtintų įrašų Reglamento (EEB) Nr. 800/1999 8 straipsnyje minėtoje kontrolinėje kopijoje, bendrajame administraciniame dokumente arba nacionaliniame dokumente, įrodoma, kad prekės išvežtos iš Bendrijos muitų teritorijos.

▼B

18 straipsnis

Reglamentas (EEB) Nr. 1836/82 panaikinamas.

Nuorodos į tą reglamentą laikomos nuorodomis į šį reglamentą.

19 straipsnis

Šis reglamentas įsigalioja jo paskelbimo Europos Bendrijų oficialiajame leidinyje dieną.

Šis reglamentas yra privalomas visas ir tiesiogiai taikomas visose valstybėse narėse.

▼M9

PRIEDAS

17a straipsnio antroje pastraipoje nurodyti įrašai

— anglų kalba: Export of cereals by sea — Article 17 a of Regulation (EEC) No 2131/93